CELEX: 31989D0119
Language: el
Date: 1989-01-18 00:00:00
Title: 89/119/ΕΟΚ: Απόφαση της Επιτροπής της 18ης Ιανουαρίου 1989 που εξουσιοδοτεί την Ιταλική Δημοκρατία να θεσπίσει ενδοκοινοτική επιτήρηση των εισαγωγών ορισμένων κλωστοϋφαντουργικών προϊόντων καταγωγής πακιστάν που υπάγονται στην κατηγορία 3 και που βρίσκονται σε ελεύθερη κυκλοφορία στην Κοινότητα

Avis juridique important

|

31989D0119

89/119/ΕΟΚ: Απόφαση της Επιτροπής της 18ης Ιανουαρίου 1989 που εξουσιοδοτεί την Ιταλική Δημοκρατία να θεσπίσει ενδοκοινοτική επιτήρηση των εισαγωγών ορισμένων κλωστοϋφαντουργικών προϊόντων καταγωγής πακιστάν που υπάγονται στην κατηγορία 3 και που βρίσκονται σε ελεύθερη κυκλοφορία στην Κοινότητα  

Επίσημη Εφημερίδα αριθ. L 045 της 17/02/1989 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Ιανουαρίου 1989  που εξουσιοδοτεί την Ιταλική Δημοκρατία να θεσπίσει ενδοκοινοτική επιτήρηση των εισαγωγών ορισμένων κλωστοϋφαντουργικών προϊόντων καταγωγής Πακιστάν που υπάγονται στην κατηγορία 3 και που βρίσκονται σε ελεύθερη κυκλοφορία στην Κοινότητα  (Το κείμενο στην ιταλική γλώσσα είναι το μόνο αυθεντικό)  (89/119/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 παράγραφος 1,  την απόφαση 87/433/ΕΟΚ της Επιτροπής της 22ας Ιουλίου 1987 για τα μέτρα επιτηρήσεως και προστασίας που τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 87/433/ΕΟΚ, τα κράτη μέλη δύνανται να προβούν σε ενδοκοινοτική επιτήρηση των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής·  ότι, με τον κανονισμό (ΕΟΚ) αριθ. 2955/87 της Επιτροπής (2), η εισαγωγή στην Ιταλία κλωστοϋφαντουργικών προϊόντων της κατηγορίας 3, καταγωγής Πακιστάν, υπόκειται σε ποσοτικούς περιορισμούς για τα έτη 1987 έως 1991·  ότι η κυβέρνηση της Ιταλίας υπέβαλε αίτηση, βάσει του άρθρου 2 της αποφάσεως 87/433/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιτήρησης των εισαγωγών ορισμένων κλωστοϋφαντουργικών προϊόντων καταγωγής Πακιστάν, που υπάγονται στην κατηγορία 3 και που βρίσκονται σε ελεύθερη κυκλοφορία στην Κοινότητα·  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Ιταλίας προς υποστήριξη της αιτήσεως αυτής, βάσει κριτηρίων που αναφέρονται στην απόφαση 87/433/ΕΟΚ·  ότι η Επιτροπή εξέτασε, ιδίως, εάν κατά τη διάρκεια της περιόδου αναφοράς που προβλέπεται στην απόφαση 87/433/ΕΟΚ πραγματοποιήθηκαν σημαντικές εισαγωγές από άλλα κράτη μέλη·  ότι από την εξέταση αυτή προέκυψε ότι, όσον αφορά τα εν λόγω προϊόντα, πληρούνται οι όροι για τη θέσπιση μέτρων επιτήρησης·  ότι πρέπει, συνεπώς, να χορηγηθεί άδεια στην Ιταλική Δημοκρατία να υποβάλει έως τις 31 Δεκεμβρίου 1989 τις εν λόγω εισαγωγές σε πρότερη ενδοκοινοτική επιτήρηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στην Ιταλική Δημοκρατία να προβεί έως τις 31 Δεκεμβρίου 1989 σε ενδοκοινοτική επιτήρηση των εισαγωγών κλωστοϋφαντουργικών προϊόντων της κατηγορίας 3, καταγωγής Πακιστάν, σύμφωνα με την απόφαση 87/433/ΕΟΚ.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 18 Ιανουαρίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 238 της 21. 8. 1987, σ. 26.  (2) ΕΕ αριθ. L 279 της 2. 10. 1987, σ. 8.